  Анжелика Тихонова корреспондент 30-тӥ инвожолы Удмуртиын коронавирусэн эшшо 101 черламъёсты пусйизы. Выль черламъёс пӧлын 14 аресозь укмыс пиналъёс но 65 арессэс ортчем 22 арлыдоос. Со сярысь элькунысь оперативной штаб ивортӥз. Диагноззы Ижкарын 53 улӥсьёслэн зэмаз, Можгаын – 12, Ува, Эгра ёросъёсын – быдэн 11, Сюмси ёросын – ньыль, Дэри ёросын – куинь, Воткаын, Глаз, Красногорск ёросъёсын – быдэн кык, Вотка ёросын – одӥг. 40 адями висёнэз вормиз. Куать мурт кулӥз: воргоронъёслы 79, 66, 51 но 73 арес вал, кышномуртъёслы - 62 но 72 арес Туннэ нуналлы Удмуртиын коронавирусэн черлан 35 сюрс 749 учыр лабораториосын зэматэмын. 32 сюрс 183 адями йӧназ, 497 мурт кулӥз. Али 70-эзлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 734 эскеронъёс ортчытӥзы. 30-тӥ инвожолы Удмуртиын 184 сюрс 81 адями коронавируслэсь прививка пуктӥз, со пӧлысь 140 сюрс 848-эз кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  